ບັນດາພັນທະມິດ ສະຫະລັດ ໃນ ຢູໂຣບ ມີຄວາມຍິນດີ ກັບການເປັນປະທານາທິບໍດີ ຂອງທ່ານ ໄບເດັນ
ໃນຂະນະດຽວກັນ, ການຄ້າ ຢູໂຣບ ກັບ ສະຫະລັດ ແມ່ນໄດ້ສັ່ນຄອນ. ພາຍໃຕ້ປະທານາທິບໍດີ  ທຣຳ, ສະຫະລັດ  ແລະ ຢູໂຣບ ໄດ້ເກັບພາສີນຳເຂົ້າ ຕໍ່ສິນຄ້າຂອງກັນແລະກັນ. 
ບັນດາພັນທະມິດທັງຫຼາຍຂອງ ສະຫະລັດ ໄດ້ສະແດງຄວາມຮູ້ສຶກໃນແງ່ບວກ ສຳລັບສາຍພົວພັນສອງຝ່າຍໃນອະນາຄົດ ກ່ອນການສາບານຕົວເຂົ້າຮັບຕຳແໜ່ງຂອງທ່ານ ໂຈ ໄບເດັນ ໃນວັນພຸດທີ່ຜ່ານມາ ແຕ່ເຖິງແມ່ນຈະມີຄຳເວົ້າທີ່ອົບອຸ່ນຕ່າງໆກໍຕາມ, ມັນກໍມີສິ່ງກີດຂວາງທີ່ອາດເປັນໄປໄດ້ໃນອະນາຄົດ, ນັກຂ່າວວີໂອເອ ເຮັນຣີ ຣິຈແວລ (Henry Ridwell) ມີລາຍງານຈາກນະຄອນ ຫຼວງ ລອນດອນ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ພິທີສາບານຕົວເຂົ້າຮັບຕຳແໜ່ງ ຂອງທ່ານ ໂຈ ໄບເດັນ ບໍ່ພຽງແຕ່ສະແດງໃຫ້ເຫັນການເລີ່ມຕົ້ນໃໝ່ສຳລັບ ອາເມຣິກາ ເທົ່ານັ້ນ, ແຕ່ຍັງເປັນການເລີ້ມຕົ້ນສຳລັບໂລກດ້ວຍ ສຳລັບບັນດາພັນທະ ມິດ ແລະ ສັດຕູກໍເຊັ່ນກັນ, ສາຍພົວພັນໃໝ່ກັບມະຫາອຳນາດຂອງໂລກ ແມ່ນໄດ້ເລີ່ມເຂົ້າຮູບເຂົ້າທາງແລ້ວ ໃນ ຢູໂຣບ ມັນມີຄວາມຮູ້ສຶກທີ່ເປັນແງ່ບວກ ທ່ານ ເຣັມ ຄໍເທິເວັກ, ນັກວິເຄາະນະໂຍບາຍຕ່າງປະເທດຢູ່ສະຖາບັນ ຄລິງເກັນແດລ ກ່າວວ່າ “ວາລະແຜນການ ກ່ຽວກັບ ສະພາບອາກາດ, ນະໂຍບາຍການຄ້າໂລກ, ສະຖາບັນຫຼາຍຝ່າຍ ແລະ ຄວາມປອດໄພຂອງ ຢູໂຣບ ແມ່ນຂ້ອນຂ້າງຈະຢູ່ໃນລະດັບສູງສຸດຂອງວາລະແຜນການຂອງບັນດາຜູ້ນຳ ຢູໂຣບ ເມື່ອເວົ້າເຖິງການເຈລະຈາກັບທ່ານ ໂຈ ໄບເດັນ ” ແຕ່ມັນອາດມີສິ່ງກີດຂວາງທີ່ໃຫຍ່ໃນຂ້າງໜ້າຄື ຈີນ ສະຫະພາບ ຢູໂຣບ ໄດ້ຕົກລົງໃນກົດເກນຂອງຂໍ້ຕົກລົງດ້ານການລົງທຶນກັບ ຈີນ, ເຖິງແມ່ນຈະມີຄວາມເປັນຫ່ວງ ກ່ຽວກັບ ການປັດຕິບັດດ້ານການຄ້າ ແລະ ການລະເມີດສິດທິມະນຸດກໍຕາມ ທ່ານ ເຣັມ ຄໍເທິເວັກ ກ່າວວ່າ “ຢູໂຣບ ບໍ່ເຫັນ ຈີນ ເປັນຄູ່ແຂ່ງທີ່ມີຄວາມເທົ່າທຽມທາງພູມສາດການເມືອງ ບໍ່ຄືກັບທີ່ ສະຫະລັດ ເປັນ ” ໃນຖານະເປັນຮອງປະທານາທິບໍດີພາຍໃຕ້ທ່ານ ບາຣັກ ໂອບາມາ ນັ້ນ, ທ່ານ ໄບເດັນ ໄດ້ສ້າງສາຍພົວພັນທີ່ດີກັບບັນດາພັນທະມິດໃນ ຢູໂຣບ ແຕ່ໃນສີ່ປີທີ່ຜ່ານມາຫຼາຍປະເທດ ຢູໂຣບ ໄດ້ເລີ່ມສົງໄສ ກ່ຽວກັບ ການເພິ່ງພາອາໄສ ອາເມຣິກາ, ອີງຕາມການກ່າວຂອງທ່ານ ຄໍເທິເວັກ ທ່ານ ເຣັມ ຄໍເທິເວັກ ກ່າວວ່າ “ເຂົາເຈົ້າຄິດວ່າເຂົາເຈົ້າຕ້ອງພັດທະນາອັນທີ່ເອີ້ນວ່າ “ແຜນຍຸດທະ ສາດການເພິ່ງພາຕົນເອງ ແລະ ຊາວ ອາເມຣິກາ ຈະຢືນຢັດໂດຍເວົ້າວ່າ “ເບິ່ງນິ, ພວກເຮົາກັບມາແລ້ວ, ພວກເຮົາກັບມາຢູ່ຫົວໂຕະອີກແລ້ວ, ກະລຸນາມຕິດຕາມພວກເຮົາ ແລະ ມັນຈະຕ້ອງໄດ້ຮຽກ ຮ້ອງໃຫ້ມີການສ້າງຄວາມເຊື່ອຖື ແລະ ການຈັດການທີ່ດີ ເພື່ອຮັບປະກັນວ່າຝ່າຍ ອາເມຣິກາ ແລະ ຢູໂຣບ ຈະບໍ່ຈົບລົງດ້ວຍການຂັດແຍ້ງກັນ ກ່ຽວກັບ ບັນຫາທີ່ສຳຄັນຄືກັບວິທີການຮັບມືກັບ ຈີນ ” ໃນຂະນະດຽວກັນ, ການຄ້າ ຢູໂຣບ ກັບ ສະຫະລັດ ແມ່ນໄດ້ສັ່ນຄອນ ພາຍໃຕ້ປະທານາທິບໍດີ ທຣຳ, ສະຫະລັດ ແລະ ຢູໂຣບ ໄດ້ເກັບພາສີນຳເຂົ້າຕໍ່ສິນຄ້າຂອງກັນແລະກັນ ທ່ານ ບຣູໂນ ເລີ ແມຣ, ລັດຖະມົນຕີເສດຖະກິດ ຝຣັ່ງ ກ່າວວ່າ “ຢູ່ໃນລະດັບສູງສຸດຂອງວາລະແຜນການຂອງພວກເຮົາຈະເປັນການເວົ້າຢ່າງຈະແຈ້ງວ່າ ຢຸດສົງຄາມການຄ້າ ລະຫວ່າງ ສະຫະ ລັດ ກັບ ຢູໂຣບ, ຢຸດມາດຕະການລົງໂທດຕ່າງໆຈາກລັດຖະບານ ສະຫະລັດ ຕໍ່ສວນເຫຼົ້າໄວນ໌ຂອງ ຝຣັ່ງ ເປັນຕົວຢ່າງ, ຢຸດກໍລະນີບໍລິສັດ ໂບອິງ ກັບ ແອບັສ, ເຊິ່ງເຫັນໄດ້ຊັດວ່າບໍ່ໄດ້ຢູ່ໃນຜົນ ປະໂຫຍດຂອງ ສະຫະລັດ ຫຼື ບັນດາປະເທດໃນ ຢູໂຣບ ເລີຍ ” ອັງກິດ ຕາມປະເພນີແລ້ວຈະຖືກພິຈາລະນາເປັນຂົວເຊື່ອມຕໍ່ຂ້າມະຫາສະໝຸດ ແອັດແລນຕິກ ລະ ຫວ່າງ ສະຫະລັດ ກັບ ຢູໂຣບ ແຕ່ສາຍພົວພັນຂອງລັດຖະບານ ລອນດອນ ກັບ ສະຫະພາບ ຢູໂຣບ ແມ່ນໄດ້ຖືກຕັດໂດຍ ເບຣັກຊິດ ທ່ານ ເຣັມ ຄໍເທິເວັກ ກ່າວວ່າ “ສະນັ້ນ, ເມື່ອເວົ້າເຖິງບັນຫາການຄ້າ, ຫຼື ບາງເທື່ອສະພາບອາກາດເຊັ່ນກັນ, ຫຼື ຂອບເຂດຂອງກົດລະບຽບເສດຖະກິດ, ຫຼື ການຮັບມືກັບວິກິດການດ້ານການເງິນ, ສະ ຫະຣາຊະອານາຈັກ ຈະບໍ່ເປັນບ່ອນຈອດເຮືອແຫ່ງທຳອິດຂອງ ອາເມຣິກາ ” ແຕ່ວ່າ, ອັງກິດ ຍັງຄົງເປັນຄູ່ຮ່ວມດ້ານຄວາມປອດໄພທີ່ສຳຄັນຢູ່ ລັດຖະມົນຕີການຕ່າງປະເທດ ທ່ານ ດໍມິນິກ ຣາບ ໄດ້ກ່າວໃນວັນອັງຄານທີ່ຜ່ານມານີ້ວ່າ ການຟື້ນຟູຂໍ້ຕົກລົງນິວເຄລຍ ອີຣ່ານ ຫຼື JCPOA ເຊິ່ງ ສະຫະລັດ ໄດ້ຖອນຕົວອອກໃນປີ 2018 ນັ້ນ, ແມ່ນບູລິມະສິດສູງສຸດ ທ່ານ ດໍມິນິກ ຣາບ ກ່າວວ່າ “ມັນເປັນເລື່ອງທີ່ໜ້າຍິນດີ ທີ່ປະທານາທິບໍດີ ໄບ ເດັນ ແລະ ລັດຖະ ບານໃໝ່ ໄດ້ເຈລະຈາ ກ່ຽວກັບ ການກັບຄືນສູ່ JCPOA, ເພື່ອຍົກລະດັບ ແລະ ເສີມຂະຫຍາຍມັນ ” ໂຣກລະບາດໄວຣັສໂຄໂຣນາໄດ້ນຳເອົາວິກິດການດ້ານສຸຂະພາບ ແລະ ເສດ ຖະກິດມາສູ່ທັງ ຢູ ໂຣບ ແລະ ສະຫະລັດ ໃນໄລຍະໃກ້ໆນີ້, ການຮັບມືກັບພາວະສຸກເສີນພາຍໃນຈະມີຄວາມເປັນໄປໄດ້ ທີ່ຈະເປັນບູລິມະສິດສູງສຸດຂອງສອງຝາກຝັ່ງມະຫາສະໝຸດ ແອັດແລນຕິກ